Video: Wonderkind tokkel die snareSkermskoot uit die video Adrian Romoff (9) speel al sedert hy 2½ jaar oud is klavier. Hy het tydens sy deelname aan die televisieprogram, America’s Got Talent, almal gaande gehad en ŉ video van sy oudisie is al meer as 9 miljoen keer op YouTube gekyk. Dié wonderkind van Atlanta in Georgia, Amerika is reeds in Graad 8 in die skool, aangesien hy vyf grade oorgeslaan het. Hy het reeds Graad 9 afgehandel en sal dus binne twee jaar begin studeer. Hy het die beoordelaars en gehoor se harte gesteel – nie net met sy talent om op die klavier te speel nie, maar ook met sy innemende persoonlikheid. Sy ma, Olga Romoff, was primêr sy klavieronderwyseres sedert hy 4½ jaar oud is, omdat hy glo tussen twee en drie leerboeke in ŉ week kafgedraf het. Hy het ook as sewejarige Ellen Degeneres op haar televisieprogram vermaak. Hy het reeds drie keer in Carnegie Hall in New York opgetree. Hy is ongelukkig in die kwarteindronde van America’s Got Talent uitgeskakel.